open-index/open-wikipedia-markdown huggingface dataset:
(951) Gaspra

De **(951) Gaspra** ass en Asteroid vun der Haaptasteroidenceinture, deen den 30. Juli 1916 vum russeschen Astronom Grigori Nikolajewitsch Neuimin entdeckt gouf. Den Asteroid gouf no der Uertschaft Haspra op der ukrainescher Hallefinsel Krim, an där de russesche Schrëftsteller Leo Tolstoi laang Zäit gelieft huet, genannt.

De Gaspra beweegt sech an engem Ofstand vun 1,8256 (Perihel) bis 2,5939 (Aphel) astronomesch Eenheeten, an 3,285 Joer ëm d'Sonn. D'Bunn ass 4,1016° géint d'Ekliptik gebéit, an d'Bunnexzentrizitéit ass 0,1739.

De Gaspra gouf den 29. Oktober 1991 vun der Raumsond Galileo (benannt nom Galileo Galilei) bei engem Fluch laanscht den Himmelskierper (engl. near-fly by) bei enger Distanz vu 16.200&nbsp;km vermooss a fotograféiert.

Domat war d'Galileo-Missioun déi éischt vun hirer Zort, déi duerch hiert Manöver Informatiounen iwwer en Asteroid gesammelt huet.

Et huet sech gewisen, datt de Gaspra en onreegelméisseg geformten Asteroid mat Ofmiessunge vun 19 × 12 × 11 Kilometer ass. Seng Uewerfläch ass mat sëllegen Aschlagkratereren iwwerséit. Duerch d'Moosse vun der Gréisst a Verdeelung vun de Krater gëtt de Gaspras op 200 Millioune Joer geschat. Dat ass, gemooss un de 4,5 Milliarde Joer vum Sonnesystem, e zimmlech jonk. De Gaspra däerft sou e Brochstéck vun engem méi groussen Urspronkskierper sinn, dee virun 200 Millioune Joer bei enger Kollisioun auserneegerappt gouf.

D'Mass vum Gaspra gouf op 1015 kg bestëmmt. D'Rotatiounsperiod ass 7 Stonnen an 3 Minutten. Wéinst senger Uewerflächebeschafenheet gëtt den Asteroid der Spektralklass S zougeschriwwen.

## Kuckt och

* Lëscht vun den Asteroiden

## Um Spawevk
*  Orbitsimulatioun (Java Applet)
NGC 1444

Den **NGC 1444** ass en oppene Stärekoup am Stärebild Perseus. Den NGC 1444 huet e Wénkelduerchmiesser vu 4 Bouminutten an eng visuell Magnitude vu +6,60&nbsp;mag.

**[[Koordinaten]]** (Equinoxe J2000.0)
* Rektaszensioun: 3 49 24,00
* Deklinatioun: +52°40'00,0"
Ansegisel

Den **Ansegisel**, och *Ansegisal, Ansegise, Anchise, Ansguise*, gebuer géint 610 gestuerwen no 657, mä viru 679, war e Jong vum Bëschof Arnulf vu Metz.

Den Ansegisel huet d'Begga bestuet, déi d'Duechter vum austreschen Hausmeier Pippin dem Eelere war. Domat huet hien d'Muecht an de Räichtum vu senger Famill, d'Arnulfinger, matg där vu senger Fra, de Pippiniden, vereenegt.

Den Ansegisel an d'Begga haten ee Jong de Pippin de Mëttelsten, deen d'Muecht vun de Merowenger faktesch iwwerholl huet ier deem säi Kandskand, de Pippin de Jonken de Kinnekstitel iwwerdroe krut.

No dem Karl Martell, dem Kandskand vum Ansegisel an der Begga, gëtt d'Famill da Karolenger genannt.

Den Ansegisel gouf vu senge Feinden erschloen. Wou e begruewen ass, ass net bekannt.

## Um Spaweck
* genealogie-mittelalter.de
* weyer-neustadt.de
Revolverheld

**Revolverheld** ass eng däitsch Rockband. Se gouf am Summer 2002 zu Hamburg ënner dem Numm *Manga* gegrënnt. Am Hierscht 2004 huet se sech an *Tsunamikillers* ëmbenannt. Kuerz nom Tsunami um Enn vum Joer 2004 a Südostasien huet se sech dunn den aktuellen Numm ginn.

## Bandgeschicht

De Revolverhelden hir Carrière huet als Support-Act vun den Donots, Silbermond an dem Udo Lindenberg ugefaangen. Se waren och d'Virgrupp vun Die Happy. Duerch den Titel *Rock'n'Roll* goufen déi éischt Radiosender op se opmierksam. 2004 si se an d'Popakademie vu Baden-Württemberg opgeholl ginn, wou se och e Coachingprogramm kruten. Am selwechte Joer huet d'Zesummenaarbecht mat hirem spéidere Manager, dem Sascha Stadler ugefaangen. Am Februar 2005 hu se e Plackecontract bei Sony BMG Music Entertainment ënnerschriwwen.

Hir éischt Single, *Generation Rock*, ass am Juni 2005 erauskomm an ass och direkt an den däitschen Charts gelant. Zesumme mam Produzent Clemens Matznick ass den Debutalbum *Revolverheld* entstanen, deen am September 2005 erauskoum. Déi zweet Single-Auskopplung, d'Rockballad *Die Welt steht still*, huet et an der éischter Woch direkt op Plaz 16 vun den däitschen Charts gepackt.

Den 3. Februar ass déi drëtt Auskopplung erauskomm. Mat *Freunde bleiben* hu se beim Bundesvision Song Contest déi zweet Plaz beluecht. Revolverheld huet de 7. Dezember 2006, no engem Internetvoting, de Musekspräis Eins Live Krone als "Bester Newcomer 2006" mat 41,1 % vun de Stëmme gewonnen.

De 25. Mee 2007 ass den Album *Chaostheorie* erauskomm. Déi éischt Singleauskopplung *Ich werd die Welt verändern* gouf de 27. Abrëll verëffentlecht.

## Revolverheld zu Lëtzebuerg
* Esch-Uelzecht um Terres Rouges Festival, den 3. September 2006
* Dikrech an der Aler Seeërei, de 4. August 2007

## Discographie
### Studiosalbumen


### Singelen

## Gielercher
* 2003:
: OXMOX-Bandcontest – Drëtten
* 2006:
: Bravo Otto – Bronz fir Band Rock
: 1Live Krone – Beschten Newcomer
*2007:
: Live Entertainment Award – FKP Scorpio/Extratours/Revolverheld Bescht Club-Tournee
* 2011:
: Radio Regenbogen Award – Duett (*Halt dich an mir fest*)
: Comet – Beschte Liveact
* 2014:
: Bundesvision Song Contest 2014 – Gewënner mat *Lass uns gehen*
: MTV Europe Music Awards 2014 – Best German Act
*2015:
: ECHO Pop - Bescht national Grupp Rock/Pop

## Kuckt och
* Rock am Ring 2007

## Um Spaweck
* Offiziell Websäit
* Fansäit
* Interview mam Kristoffer a Jakob
Globi

De **Globi** ass déi bekanntst Schwäizer Comic-Figur.

Et ass eng Zort bloen anthropomorphe Papagei mat enger rout-schwaarz karéierter Box un an engem Berri op.

Et gëtt bis elo (2018) 88 Billerbicher mat den Aventurë vum Globi.

De Globi ass 1932 als Reklammspersonnage (Maskottchen) vum Zürcher Buttek *[[Magazine zum Globus|Globus]]* entstanen. Den Zeechner war, bis zu sengem Doud, 1975, de Robert Lips, d'Texter ware vum Alfred Bruggman. Vun 1980 bis 2003 huet de Peter Heinzer d'Geschichte gemoolt, zanterhier ass et eng Ekipp vu Grafiker an Texter.

D'Bicher koume bis 2007 am Globi Verlag eraus, deen zum Konzern ronderëm de Globus gehéiert huet. Zanterhier ass et am Orell Füssli Verlag.

## Fir ze liesen
* Waltraut Bellwald: *Globi, ein Freund fürs Leben. Die Erfolgsgeschichte einer Reklamefigur*, 2003, Zürich, Orell Füssli Verlag.

## Um Spaweck
* Websäit vum Globi-Verlag
* Lëscht vun allen disponibelen Titelen op Däitsch
The Record of Singing

**The Record of Singing** ass eng grouss ugeluechten Editioun vun Tounopnamen aus der éischter Hallschent vum 20. Joerhonnert, der Zäit vun de Schelllack-Placken.
Tacot des Lacs

Den **Tacot des Lacs** ass en touristesche Schmuelspuerzichelchen an der Spuerbreet vu 60&nbsp;cm.

Dësen Zichelchen ass zu Montcourt net wäit vu Fontainebleau a leeft um Tracé vun de fréiere Sandkollen déi do an der Géigend waren.

An der Kollektioun déi vill historescht Material huet, fënnt een ënner anerem ee vun den zwéin erhalenen Zëttärsween aus dem System Péchot. Den zweeten ass am Fort vu Villey-le-Sec.
## Biller

020T_Orenstein_et_Koppel_No_2649.jpg|020T Orenstein & Koppel No. 2649 (historescht Monument)
131T_Baldwin_No_46828.jpg|131T Baldwin No. 46828 (historescht Monument)
131T_Alco-Cooke_No_57148.jpg|131T Alco Cooke No. 57148 (historescht Monument)

## Um Spaweck
* Websäit mat Eenzelheeten
NGC 188

Den **NGC 188** ass en oppene Stärekoup am Stärebild Cepheus. Hien ass mat iwwer fënnef Milliarde Joer ee vun den eelsten oppene Stärekéip an der Mëllechstrooss. De Stärekoup besteet aus ronn 5000 Stären.

Den NGC 188 gouf den 3. November 1831 vum John Herschel entdeckt an zwee Joer méi spéit a säi Katalog opgeholl.

## Um Spaweck
*  SEDS

## Kuckt och
Waggonfabrik Uerdingen

D**'Waggonfabrik Uerdingen**, zanter dem 1. Juni 2000 a Liquidatioun, war ee vun de gréisste Produzente vu Schinnegefierer an Däitschland.

D'Entreprise gouf 1898 zu Uerdingen als *Waggonfabrik Uerdingen AG* gegrënnt. Nodeem déi *Düsseldorfer Waggonfabrik* 1935 iwwerholl gouf, sinn zu Uerdingen Eisebunnsgefierer wéi den Uerdinger-Schinnebus gebaut ginn, an zu Düsseldorf Gefierer fir den Noverkéier, meeschtens Trammen.
Zanter 1981 heescht dat Wierk offiziell *Duewag* oder *Düwag*. D'Waggonfabrik Talbot vun Oochen huet d'Düwag 1989 un de Siemens-Konzern verkaaft.

Am Joer 1999 huet d'Düwag dat ganz operatiivt Geschäft un d*'Siemens Duewag Schienenfahrzeuge&nbsp;GmbH*, déi haiteg Siemens Transportation Systems verkaaft.

## Kuckt och
*Uerdinger

## Um Spaweck
Trifle

** Trifle** ass en Dessert aus der englescher Kichen.

Trifle gëtt gemaach aus e puer Loe Pudding, Uebst, Kuch aus Sanddeeg, Gelatinespudding a Schlagsan. Wann den Trifle net ausdrëcklech fir Kanner gamaach ass, kënnt e bëssen alkoholescht Gedrénks dran. Dat ka séisse Sherry sinn oder Madère.

## Um Spaweck
Opportunity

De 7. Juli 2003 ass de Mars Exploration Rover **Opportunity** gestart fir de Mars 90 Deeg z'erfuerschen. Als Plaz fir ze landen haten d'Fuerscher de Meridiani Planum erausgesicht.

## Missioun

De Mars Exploration Rover Opportunity soll am Meridiani Planum no Waasser sichen. De Meridiani Planum soll emol e Séi gewiescht sinn. De Rover ass 180&nbsp;kg schwéier, an ass d'selwecht gebaut wéi säin Zwillingsrover, de Spirit.

## Missiounsverlaf

*De 25. Januar 2004 ass den Opportunity am Eagle-Krater, Meridiani Planum (Mars).
*Den 23. Mäerz 2004 ass den Opportunity aus dem Eagle-Krater gefuer.
*Den 1. Mee 2004 ass den Opportunity beim Endurance-Krater ukomm.
*Den 8. August 2004 ass den Opportunity an den Endurance-Krater gefuer* (no 2 Méint ass den Opportunity erëm erausgefuer)*
*Den 21. Dezember 2004 mécht den Opportunity sech op de Wee fir an den Erebus-Krater, mä den 28. Abrëll 2005 bleift den Opportunity an der Purgatory-Dün hänken.
*De 5. Juni 2005 ass den Opportunity aus der Purgatory-Dün erauskomm.
*De 27. August 2005 ass e beim Erebus-Krater ukomm.
*De 26. September 2006 ass den Opportunity beim Victoria-Krater ukomm.
*De 4. Januar 2007: De Mars Exploration Rover Opportunity hat eng geschat Liewensdauer vun 3 Méint, 3 Joer duerno huet den Opportunity nach ëmmer funktionéiert.
*13. Februar 2019: D'NASA huet et opgi fir mam Rover, deen zanter dem Stëbsstuerm am Juni 2018 keng Signaler méi vu sech ginn huet, Kontakt opzehuelen.

## Um Spaweck
*NASA Mars Exploration Rover
*M2K4-Mars 2004
*Die Mars Exploration Rover
Spirit (Rover)

Den 10. Juni 2003 ass de Mars Exploration Rover **Spirit** gestart fir de Mars 90 Deeg z'erfuerschen. Fir d'Landeplaz haten d'Fuerscher de Gusev Krater erausgesicht.

## Missioun
De Mars Exploration Rover Spirit sollt am Gusev Krater no Waasser sichen. De Gusev Krater soll emol e Séi gewiescht sinn. De Rover ass 180&nbsp;kg schwéier an ass d'selwecht gebaut wéi säin Zwillingsrover, den Opportunity.

## Missiounsverlaf

* De Spirit ass de 4. Januar 2004 am Gusev Krater (Mars) gelant.
* Den 21. Januar 2004 verléiert NASA de Kontakt mam Spirit*(Nëmmen nach Nout-Kontakter)*.
* De 24. Januar 2004 ass de Kontakt mam Spirit erëm do, säin Zwillingsrover Opportunity ass am Meridiani Planum, op der anerer Säit vum Mars gelant.
* Den 11. Mäerz 2004 ass de Spirit beim Bonneville Krater ukomm*(De Bonneville Krater ass e Krater am Gusev Krater)*.
* Den 23. Abrëll 2004 ass de Rover scho 15 Deeg méi lang wéi geplangt um Mars.
* De 16. Juni 2004 huet de Spirit Columbia Hills am Gusev Krater erreecht.
* De 4. Januar 2005 ass de Spirit 1 Joer um Mars, 4-mol méi laang wéi geplangt.
* Den 29. August 2005 ass de Spirit op d'Spëtz vum Husband Hill gefuer.
* De 25. Oktober 2006: 1000 Deeg um Mars.
* De 4. Januar 2007: De Mars Exploration Rover Spirit sollt eng Liewensdauer vun 3 Méint hunn.

## Aktuell Situation
Am Ament ass de Spirit op der Home Plate, a mécht do e "Wanterschlof". Demnächst fiert en iwwer d'Home Plate op d'"von Braun", déi 200&nbsp;m wäit ewech ass.

## Kuckt och
* Mars Exploration Rover Opportunity

## Um Spaweck

* NASA Mars Exploration Rover
* M2K4-Mars 2004
* Die Mars Exploration Rover
Frankfurter Metro

De **Frankfurter Metro** (do **U-Bahn** genannt) ass d'Metrosnetz vun der Stad Frankfurt am Main (Däitschland) an enger Partie vun de Gemenge ronderëm.

Am Joer 2012 hat Frankfurt 9 Linne mat enger kompletter Längt vun zirka 65 Kilometer, a 86 Statiounen.

## Plang

## Um Spaweck
* Offiziell Websäit vun der ''U-Bahn Frankfurt''
Liberal Liga

D**'Liberal Liga** (offiziell: *Ligue Libérale*) war eng politesch Partei zu Lëtzebuerg tëscht 1904 an 1925. Si war indirekt d'Virgängerpartei vun der haiteger Demokratescher Partei (DP).

D'Liberal Liga, déi, wéi hiren Numm et seet, enger liberaler Stréimung ugehéiert huet, ass 1904 entstanen, andeems sech verschidde Gruppéierungen, déi et an der Chamber gouf, fomell zesummegedunn hunn. D'Grënnungsversammlung war de 17. Januar an der Villa Louvigny. Éischte President war den Alphonse Munchen. D'Liberal Liga hat hir Basis virun allem an de Mëttelse Klassen. Zesumme mat der Sozialistescher Partei huet si ufanks de sougenannte Lénksblock an der Chamber forméiert. Dësen huet sech géint den Afloss vun der Kierch, virun allem an der Schoul, gewiert, an e konnt sech dann och beim Vote vum Schoulgesetz vun 1912 duerchsetzen.

Den Haaptmann vun de Liberalen, de Paul Eyschen, dee 27 Joer laang Premierminister war (vun 1888 bis zu sengem Doud 1915), war, trotz der Ënnerstëtzung vu senger Regierung an der Chamber duerch d'Liberal Liga, ni e Member dovun, wéi iwweregens seng Ministeren och net. Dëst war mat ee vun de Grënn, datt nom Eyschen sengem Doud, trotz liberaler Dominanz, d'Regierunge vum Mathias Mongenast an déi vum Victor Thorn hu missen zerécktrieden.

Nom Éischte Weltkrich huet d'Liberal Liga manner Stëmme kritt; Grënn heifir waren ë.&nbsp;a. d'Aféiere vum Allgemenge Walrecht an de Fait, datt déi nei Politiker déi bäikoumen, manner Ënnerstëtzung fonnt hu wéi déi "al Garde" an de Jore virdrun.

Sou koum et dann och dozou, datt d'Liberal Liga 1924 auserneegebrach ass, an 3 separat Parteie gegrënnt goufen: d'Radikal Sozialistesch Partei (*Parti socialiste radical*), d'Liberal Lénk (*Gauche libérale*) an d'Radikal Partei (*Parti radical*).

1934 hunn dës 3 Parteie sech nees ënner dem Numm Radikal-Liberal Partei (*Parti radical-libéral*) vereenegt, aus deem dann nom Zweete Weltkrich déi haiteg DP ervirgaangen ass.

## Resultater bei de Chamberwalen 1918-1922

## Fir ze liesen
*Rob Roemen: *Aus Liebe zur Freiheit. 150 Jahre Liberalismus in Luxemburg*, gedréckt 1995
Lénksblock

**Lénksblock** (*Bloc des gauches*) ass zu Lëtzebuerg am Ufank vum 20. Joerhonnert e politescht "Zweckbëndnes" an der Chamber genannt ginn, dat sech 1908 forméiert huet, a sech aus der Liberaler Liga an der Sozialdemokratescher Partei zesummegesat huet.

Säin Zil war et, den Afloss vun der Kierch am ëffentleche Liewen, besonnesch an der Schoul, ze bekämpfen. E konnt sech dann och géint de "Rietsblock" (déi spéider Rietspartei) duerchsetzen, andeems d'Deputéiert vun dësen zwou Parteien d'Schoulgesetz vun 1912 gestëmmt hunn.

Nodeem dat gemeinsaamt Zil erreecht war, sinn déi zwou Parteie geschwënn nees getrennt Weeër gaangen, wat ë.&nbsp;a. domat zesummenhoung, datt déi liberal (also éischter Patronat-frëndlech) a sozialistesch Iddie schlecht ënner een Hutt gepasst hunn.
Daniel Pannrucker

Den **Daniel (Maria) Pannrucker**, gebuer den 13. Juli 1977 zu Lëtzebuerg, ass e lëtzebuergesche Kreativ-Entreprener an Däitschland.

## Carrière
No senger 13ième an der Handwierkerschoul goung den Daniel Pannrucker op Bréissel *Communication visuelle et publicité* studéieren.

Seng berufflech Carrière huet hien 2001 als Medieberoder bei der *[[MediaCom]]* (WPP), der gréisste Medienagence an Däitschland, zu Düsseldorf ugefaangen. 2003 huet hien op Hamburg an d'Agence *[[Blöcher + Partner Platforming]]* gewiesselt.

Den Abrëll 2004 huet hien an der Grupp *Publicis* zu Düsseldorf ugefaangen an *Newcast* gegrënnt, déi éischt *Entwicklungsagentur für innovative Kommunikation* um däitsche Marché. D'Agence gouf no kuerzer Zäit a verschidde Länner exportéiert an huet mëttlerweil iwwer 1.200 Mataarbechter an 29 Länner a 34 Stied.

Am Juli 2007 huet hien d'Agence *Newcast* verlooss, fir sech als Beroder selbstänneg ze maachen. Am November 2008 huet den Daniel Pannrucker eng op Brandtainment spezialiséiert Agence zu Düsseldorf gegrënnt, déi am November 2012 op Köln verluecht gouf. *[[Leotainment]]* entwéckelt a produzéiert Léisungen am Beräich Content, Social Media an Influencer Marketing fir den internationale Marché. Ufanks 2015 huet hie mat sengem Team en erfollegräicht Influencer Marketing-System entwéckelt dat ee Joer méi spéit un d'Agence *Blöcher + Partner Platforming* (*Dentsu Aegis Network*) verkaaft gouf, a vun do aus weiderentwéckelt gëtt.

No 7 Joer Selbstännegkeet huet hie bei *Dentsu Aegis Network* gerwiesselt a gouf Board Member. Den Daniel Pannrucker ass Managing Director vun der *Isobar Germany* a *Blöcher + Partner Platforming*, zwou Marke vun der Grupp. *Dentsu Aegis Network* ass eng Grupp fir Kommunikatiouns- a Medieberodung. Als Deel vun der 1901 a Japan gegrënnter Holding *Dentsu* agéiert *Dentsu Aegis Network* weltwäit mat den Agencë Carat, Dentsu, Dentsu Media, iProspect, Isobar, mcgarrybowen, Posterscope a Vizeum. En plus sinn a verschiddene Marchéen nach Agencë present wéi Amnet, Amplifi, Data2Decisions, Mitchell Communications, psLive an 360i. Dentsu Aegis Network huet iwwer 23.000 Mataarbechter an 110 Länner. De Sëtz ass zu London.

## Privat
Den Daniel Pannrucker wunnt a schafft zu Düsseldorf, Bonn an zu Lëtzebuerg.

## Quellen
* ''Newcast'' Websäit opgeruff den 23. Januar 2016
* ''LEOTAINMENT'' Websäit, opgeruff den 23. Januar 2016
* ''Dentsu Aegis Network News'', opgeruff den 23. Januar 2016
Radikal-Liberal Partei

D**'Radikal-Liberal Partei** (*Parti Radical Libéral*, PRL) war eng liberal Lëtzebuerger politesch Partei, déi tëscht 1932 an 1945 existéiert huet.

## Geschicht

1925 ass d'Liberal Liga wéinst ideologesche Streidereien tëscht de klassesche Liberalen an de Progressisten zerbrach. D'Progressisten ëm de Stater Buergermeeschter Gaston Diderich hunn d'Radikal-Sozialistesch Partei gegrënnt, an déi klassesch Liberal ëm de Grënner vun der Liberaler Liga Robert Brasseur hunn sech an der neier Partei mam Numm Liberal Lénk regruppéiert. Dräi Joer drop huet sech d'Radikal-Sozialistesch Partei nach eng Kéier gespléckt, wéi de Marcel Cahen an eng Rei aner Memberen d'Partei verlooss fir d'Radikal Partei ze grënnen. Si hunn dat aus Protest géint eng Bedeelegung un der Regierung Bech gemaach.

1932 hu sech béid Parteien nees zesummegeschloss, an aus der Radikal-Sozialistescher Partei an der Radikaler Partei ass d'Radikal-Liberal Partei ginn.

Méi spéit hu sech hir och aner liberal Gruppen ugeschloss, soudatt 1937 déi Liberal nees eng eenzeg Partei haten.

Vum 11. Abrëll 1932 bis dem 5. November 1937 war d'PRL mat der Rietspartei Koalitiounspartner an der Regierung Bech.

Nom Zweete Weltkrich hu sech déi Liberal nees ënner dem Numm *Groupement Patriotique et Démocratique* zesummefonnt, deen 1954 an Demokratesch Partei (DP) ëmbenannt gouf.
 
Prominent Membere vun der Radikal-Liberaler Partei waren ë.&nbsp;a. de Stater Buergermeeschter Gaston Diderich an d'Ministeren Nicolas Braunshausen, Norbert Dumont an Étienne Schmit.

## Resultater vun de [[Chamber]]walen [[1934]]-[[1937]]
Das Neue Universum

**Das Neue Universum** war e Jugendjoerbuch, dat fir d'éischt 1880 erauskoum.

D'Bänn 1 bis 11 sinn am W. Spemann Verlag zu Stuttgart publizéiert ginn,
d'Bänn 12 bis 90 am Union Deutsche Verlagsgesellschaft zu Stuttgart, an 
d'Bänn 91 bis 119 am Südwest Verlag zu München.

Den éischte Band koum 1880 eraus mam Ënnertitel: *Die interessantesten Erfindungen und Entdeckungen auf allen Gebieten. Ein Jahrbuch für Haus und Familie besonder für die reifere Jugend*. Am Buch waren 185 schwaarz-wäiss Illustratiounen an ee faarwegt Bild vum *[[Liichttuerm vun von Eddystone]]*.
Op zwou Säite krut de Lieser mol erkläert *Was das Buch will*. Et ware keng "Virkenntnisser" erfuerdert, an déi eelef Haaptgruppe goufen opgezielt; et waren dat:
*Länner a Vëlkerkunde
*Verkéierswiesen
*Industrie
*Nei Apparater, Maschinnen a Bauten
*Militärwiesen an Nautik
*Physik
*D'Physik vun der Äerd, "Witterungskunde", Geologie an de Biergbau
*Naturgeschicht
*"Gesundheitslehre"
*Geschicht vun de Wëssenschaften an der Technik
*Kleine Mittheilungen vermischter Art
Rietspartei

**Rietspartei** oder **Rechtspartei** (offiziell: *Parti de la Droite*) war tëscht 1914 an 1944 eng Lëtzebuerger politesch Partei. Si war déi direkt Virgängerpartei vun der haiteger CSV.

Déi konservativ Rietspartei gouf de 16. Januar 1914 gegrënnt. Bei der Grënnungsversammlung dobäi waren ë.&nbsp;a. den Émile Reuter, den Émile Prüm, de Mgr. Schiltz, den Albert Philippe, de Pierre Dupong, de Joseph Bech an de Mgr. Jean Origer. Haaptmotiv war, déi verspreete konservativ a klerikal Kräften ze bëndelen, fir kënne méi staark géint e puer Joer virdru gegrënnte Parteien opzetrieden, virun allem d'Sozialistesch Partei (1902 gegrënnt) an d'Liberal Liga (1904).

D'Rietspartei konnt sech geschwënn eng Plaz etabléieren, a gouf ë.&nbsp;a. duerch d'Aféiere vum Allgemenge Walrecht 1918 gestäerkt. An der Tëschekrichszäit waren, ausser fir eng kuerz Period an der Mëtt vun den 1920er Joren, Membere vun der Rietspartei Premierminister.

Éischte Premierminister vun der Rietspartei war de Léon Kauffman (1917-1918). Duerno waren dat den Émile Reuter (1918-1925), de Joseph Bech (1926-1937) an de Pierre Dupong (1937-1944).

## Presidente vun der Rietspartei
* Philippe Bech (1914)
* Mathias Huss (1914 - 1928)
* François Altwies (1928 - 1930)
* Eugène Dondelinger (1930 -1934)
* Jean Origer (1934 - 1940)

## Sëtz an der [[Chamber]]

## Literatur
* Schaus, Émile, 1974. *Ursprung und Leistung einer Partei: Rechtspartei und Christlich-Soziale Volkspartei 1914-1974*. Luxemburg: Sankt-Paulus-Druckerei. 344 p.
* Luxemburger Wort vum 16. Januar 2014, S. 2-4: *Von der Widerstands- zur Volkspartei* (Heute vor 100 Jahren wurde die Vorläuferpartei der CSV gegründet)
Überall dabei

**überall dabei** war e Jugendjoerbuch, dat 1955 fir d'éischt erauskoum.

Nom Modell vum Das Neue Universum huet d'Verlagshuas Bertelsmann 1955 en eegent Jugendjoerbuch fir Jongen erausginn.
Wir Jungen

**Wir Jungen** war den Numm vu Jugendjoerbicher.

Déi éischt Serie koum fir d'éischt 1955 an der Union Deutsche Verlagsgesellschaft zu Stuttgart eraus. Den Ënnertitel war *Ein kunterbuntes Buch für Leseratten*. Et koumen der mindestens véier eraus.

Déi zweet Serie huet de Wiener Verlag publizéiert; erausginn huet se de Rüdiger Stolze. Den Ënnertitel war *Wissen - Hobby - Abenteuer *. Et koume mindestens véier Bänn eraus: 1978, 1979, 1980 an 1981.
Erweiterter hundertjähriger Kalender

Den **Erweiterter hundertjähriger Kalender** ass eng deelweis Faksimileausgab vun der leschter Publikatioun vum Honnertjährige Kalenner, déi géint 1900 erauskoum.

D'Buch selwer dat an der Sankt Paulus Druckerei gedréckt gouf ass net datéiert, mä d'Virwuert vum Jos. Demuth ass vun 1983. Eng net erweidert Ausgab wat schonn 1980 publizéiert ginn.
Der Luxemburger Hinkende Bote

**Der Luxemburger Hinkende Bote** war e Vollekskalenner, deen an den drësseger Jore vum 20. Joerhonnert an der Luxemburger Verlagsanstalt vum Dr. Robert Hausemer publizéiert gouf.

D'Joerbuch war gestréckt nom Modell vum Der Grosse Strasburger Hinkende Bote, deen déi Zäit mat ganz groussem Succès bei *F.X.Le Roux & Cie, Imprimeurs Libraires à STRASBOURG* an a puer Sproochen erauskoum.

Déi Form war sou beléift, datt nach munnech Vollekskalennere nokoumen, wéi de Luxemburger Bauernkalender, Marienkalender, den haitege Panorama (Kalenner), oder d'Joerbuch vun der Revue, An der Uucht.
Nordmier

D**'Nordmier** (aus Analogie zum Däitschen och dacks **Nordséi** genannt) ass e Mier am Nordweste vun Europa, dat sech op enger Fläch vun ongeféier 575&nbsp;000&nbsp;km², ausbreet.

Länner, déi un d'Nordmier grenzen:
* d'Vereenegt Kinnekräich (Groussbritannien, d'Shetlandinselen an d'Orkaden) am Westen;
* Frankräich, d'Belsch, Holland an Däitschland am Süden;
* Dänemark an Norwegen am Osten.

Et kënnt zesumme mam:
* Äermelkanal um Pas de Calais am Südwesten;
* Baltesche Mier (oder *Ostséi*) am Skagerrak oder iwwer de Kanal vu Kiel am Osten;
* Atlanteschen Ozean am Norden.

Am Nordmier ass en héije Passage vu Schëffer; et gëtt do Pëtrol ofgebaut a Fëscherei bedriwwen.

## Um Spaweck
Gënzefest

D**'Gënzefest** (lokal: *Geenzefest*) gëtt all Joer um Päischt-Weekend zu Wolz ofgehalen. Päischtméindeg ass dann e grousse Gënze-Corso.

Den éischte Gënze-Corso war am Joer 1949.

## Um Spaweck
* Site vum Gënzefest
Der Hinkende Bote

**Der Hinkende Bote** ass den Numm vun zwéi verschiddene Vollekskalenneren, déi allen zwéi vu 1676 un zu Basel erauskoumen. Den Titel ass vu villen Almanachen iwwerholl ginn.

Zanter 1707 gouf de Basler och op Franséisch gedréckt, a vu Vevey aus ënner d'Leit bruecht.

De *Véritable Messager boiteux de Berne et Vevey*, dee virdru *Véritable Messager boiteux de Vevey* geheescht huet, kënnt nach haut (2007) eraus.

## Fir ze liesen
"L. Desponds: *Messager boiteux*, 1996
Lahrer Hinkender Bote

De **Lahrer Hinkender Bote** ass e Vollekskalenner aus der Stad Lahr/Schwarzwald aus Baden-Württemberg.

De Kalenner koum 1804 fir d'éischt eraus.

## Um Spaweck
*Aussergewéinlech interessant Websäit mat allem Drëm an Drun
Bësch vu Ravels

De **Bësch vu Ravels** ass en Naturreservat an der Belsch an der natierlecher Regioun Campine no bei der Uertschaft Ravels.

### Geographesch Lag
Am Norde vun der Provënz Antwerpen gëtt et dräi Koppen déi bis an Holland erareechen. Bei der ëstlechster dovu läit Turnhout, d'Haaptstad vun der Campine. Nërdlech vun Turnhout läit d'Uertschaft Ravels déi un d'Staatsbëscher stéisst, déi e Reservat vun 830 ha bilden. Am Süden ass d'Reservat vum Kanal Schoten-Kwaadmechelen begrenzt.

### Geschicht vum Reservat
Am Ufank vum 20. Joerhonnert war d'Géigend ëm Ravels eng typesch Heedlandschaft mat Mueren, wéi ee se déizäit op Schratt an Tratt an der Campine gesi konnt.

Vun 1903 un, huet de belsche Staat eng grouss Partie vun dësen Terrainen opkaaft an tëscht 1906 an 1930 opgeforst.

### Uplanzungen
Am Ufank goufen déi méi dréchen Deeler mat Bëschkiferen, *Pinus sylvestris*, ugeplanzt. No an no, haaptsächlech no 1930, goufen déi awer mat Koresche Kiferenen, *Pinus nigra corsicana*, ersat.

Op de fiichten a suppeje Plaze gouf Lafholz ugesat. Déi Haaptholzaarten déi do gebraucht goufe waren: Eller *Alnus glutinosa*, Weid *Salix*, Bierk *Betula pendula*, Summereech *Quercus robur*, amerikanesch Routeech *Quercus rubra*, Mouereech *Quercus palustris*, Falsch Akazi *Robinia pseudoacacia*, Esch *Fraxinus excelsior*, Ahorn *Acer*, a Bich *Fagus sylvatica*.

An den Hecken an op de Borde vun de Bëscher goufe wëll Kiischten, *Prunus avium* mat abruecht.

An de gemëschte Bëscher goufen haaptsächlech amerikanesch Routeechen a Japanesch Meläsen, *Larix leptolepis*, ugeplanzt.

Am grousse Ganze gesinn, huet de Bësch vu Ravels op 71 % vun der Fläch reng Nolenholbëscher, 10 % Lafbëscher, an 19 % gemëschte Bestänn.

### Aner Planzen am Reservat
D'Uplanzungen hunn eng grouss Partie vun den urspréngleche Planzenaarten déi op der ganzer Fläch verdeelt waren zerstéiert. Et ass awer dofir gesuergt ginn datt se nach all a klenge Formatiounen erhale blouwen.

Déi meescht Suppe goufen a Wisen transforméiert soudatt nach just 7 Stéck Rescht blouwen, wouvun d'Supp vu Kesseven mat 3,5 ha, déi gréisst ass. Op deene fiichte Plaze wuesse Lëtschen, *Phragmites* sp., Sauergrieser Cyperaceae a Seggen *Carex* sp.

Op den dréchene Plazen ass et d'Heed, *Calluna vulgaris*, Päifegrieser, *Molinia*, a Schofsschwingel *Festuca ovina*.

### Déierewelt
Als Déiere sinn haaptsächlech d'wëll Kanéngchen, *Oryctolagus cuniculus*, de Fasan, *Phasianus colchicus*, d'Réi *Capreolus capreolus*, an d'Bëschschnepp *Scolopax rusticola* ze fannen. Trotz de villen Touriste leit de Wëldbestand net, well e vergréissert sech stänneg.

### Pedologie
D'Biedem am Reservat si ganz arem. D'Humusschicht déi nëmmen e puer cm déck ass läit op enger Lo vun ausgewäschenem groe Sand. Dodrënner ass eng Couche vun eisenhaltegem Sandsteen, méi déif ass giele Sand, an dodrënner ass wäisse Sand. Et si sougenannt Podzolbiedem.

### Tourismuns
Fir d'Touriste goufen am Norde vun der Nationalstrooss 25, eng ronn 280 ha amenagéiert. Et gëtt Spillplazen, markéiert Trëppelpied, Raschtplaze mat Bänken an Dëscher, a sanitär Anlagen.
Riccardo Riccò

De **Riccardo Riccò**, gebuer den 1. September 1983 zu Sassuolo, ass en italieenesche professionelle Vëlossportler.

Hien ass de 17. Juli 2008, nodeem hie positiv op CERA (*continuous erythropoiesis receptor activator*), engem EPO vun der drëtter Generatioun, getest gouf, wéinst Doping aus dem Tour de France ausgeschloss ginn.

## Palmarès
### [[2005]]
* 1. an der Settimana Ciclistica Lombarda

### [[2006]]
* 1. am Japan Cup
* 3. am Gran Premio Bruno Beghelli
* 8. an der Coppa Placci
* 5. am Giro dell'Emilia (196,6&nbsp;km)
13. an der Clásica Ciclista San Sebastián - San Sebastián (225&nbsp;km)

### [[2007]]
* 2. an der Settimana Internazionale di Coppi e Bartali
** 1. an der 5. Etapp vu Casalgrande op Sassuolo (168,9&nbsp;km)
* 2. am Giro di Lombardia (242&nbsp;km)
* 5. an der Flèche wallonne
* 6. am Giro d'Italia
** 1. an der 15. Etapp vun Trento op Tre Cime Di Lavaredo (184&nbsp;km)
* 9. am Amstel Gold Race
* 12. am Tirreno - Adriatico
** 1. an der 3. Etapp vu Marsciano op Macerata (213&nbsp;km)
** 1. an der 4. Etapp vu Pievebovigliana op Offagna (161&nbsp;km)
* 56. an der Clásica Ciclista San Sebastián - San Sebastián (225&nbsp;km)

## Ekippen

* 2006 -: Saunier Duval
Ravels

**Ravels** ass eng belsch Uertschaft a Gemeng, an der Provënz Antwerpen a Flandern.

#### Uertschaften an der Gemeng
*Poppel
***Ravels**
*Weelde
*Weelde-Station
#### Kuckeswäertes
*D'Wandmillen *De Nachtegaal Der Maatvennen*
## Kuckt och
*Bësch vu Ravels
*Kanal Schoten-Kwaadmechelen

## Um Spaweck
Denominación de origen

**Denominación de origen** ofgekierzt ***D.O.*** ass eng vun den néng Appelatiounen déi spuenesch Wäiner kënne kréien. Et gëtt 51 Wäibauregiounen a Spuenien an deenen de Wäi kann eng D.O. kréien. Fir datt de Wäin d'Appellatioun vu senger Géigend kréie kann, musse bestëmmt Krittäre beim Ubau, z.&nbsp;B. Stackzuel vun de Riewen, bei der Method vum Ubau, an d'geographesch Originn garantéiert sinn.

Dës Wäiner entspriechen der franséischer AOC an der italieenescher DOC.

## Denominación de origen calificada
D'denominación de origen calificada ass eng Zort Super-DO, déi nëmme Wäiner kréien déi ganz bestëmmt Qualitéitskrittären erfëllen. Si entsprécht der italieenesche DOCG.

Bis elo hu just d'Riojawäiner vun 1991 un, d'Recht déi Appellatioun ze féieren.

D'Iwwerwaachung vun de Appellatioune gëtt vum Instituto National de Denominaciones de Origen ofgekierzt *INDO* gemaach.

Zanter 1986 ënnerleien déi spuenesch Appelatiounen dem EU-Recht.

## Um Spaweck
Société de tir aux armes sportives de Hesperange

D**Société de tir aux armes sportives de Hesperange**, gekierzt **STH**, ass eng lëtzebuergesch ASBL déi den 19. Mäerz 1959 gegrënnt gouf. Et ass ee vun de gréisste Schéiss-Clibb zu Lëtzebuerg. 

De Club huet eng 1000 Memberen.

## Schéiss-Infrastrukturen
D'Infrastrukture vum Veräi begräifen:

* 10-m-Stand (bannenan)
* 10-m-Stand (bannenan)
* 25-m-Stand
* 50-m-Stand
* 50-m-Stand
* 100-m-Stand
* 200-m-Stand

## Um Spaweck
*Websäit vum Hesper Schéissclub
Faux de Verzy

D**'Faux de Verzy** ass den Numm fir e Bestand vu verwurelte Biche bei Verzy, südwestlesch vu Reims am Departement Marne.

Dës Beem ginn hiren Numm fir d'touristesch Plaz am Bësch vu Verzy wou se stinn, net wäit vum Observatoire vum *Mont Sinaï*, der héchster Kopp vun der Montagne de Reims. Et ass déi Plaz op der ganzer Welt wou déi meescht Biche vun där Zort beienee stinn, ongeféier 800 Stéck.

Den Numm « fau » huet am ale Franséischen eng Bich bedeit, ofgeleet vum laténgesche *fagus*.

Op der Plaz kann een d'Beem hanner niddregen hëlze Barriäre gesinn, awer de gréissten Deel vum Bestand ass mat Drot agemaach fir datt se net sollen ze vill vertrëppelt ginn, an doduerch den Nowuess zerstéiert géif ginn.

*Geographesch Koordinaten: 

## Um Spaweck
Pompjeeë Gemeng Mamer

D**'Pompjeeë Gemeng Mamer** (fréier: Corps des Sapeurs-Pompiers de Mamer) sinn déi Fräiwëlleg Pompjeeën aus der Gemeng Mamer. Nodeem sech fir d'éischt d'Corpsë vu Capellen an Holzem zesummegedoen haten, hunn dunn am Joer 2000 d'Corpse vun Holzem a Mamer fusionéiert an et huet sech den haitegen *Service d'Incendie et de Sauvetage de la Commune de Mamer* erginn.

## Presentatioun

### De Corps
* De Corps besteet aus 109 aktiven a fräiwëllege Pompjeeën, déi tëscht 16 a 65 Joer al sinn.
* 2 Alarméierungsniveauen
** Eng asazbereet Ekipp vu 6 Pompjeeë fir déi méi kleng Asätz.
** Eng Alerte Générale vum ganze Corps fir Asätz vu gréisseren Ausmoossen.
* 130-170 Asätz am Joer, dovun ongeféier 25 Bränn.
* 7 Pompjeesgefierer
* 2 Versammlungen an der Woch fir d'Memberen (Übungen, ënnerhale vu Material asw.)
* 4000 Stonne pro Joer am Déngscht vum Bierger.

### D'Jugendpompjeeën

## Geschicht

## Organisatioun
* Tom Pletschette (Chef de Corps)
* ? (Sekretär)
* Jean Martin (Caissier)
* Paul Hack (Chef de Corps adjoint, Kantonal Inspecter vum Kanton Capellen)
* Jean Wild (Chef de Corps adjoint)
* Pascal Stammet (Chef de Section)
* Fernand Mousel (Chef de Section)
* ? (Chef de Section)
* Massimo Tarantini (Chef de Section)

## Asazzenter
Den Asazzenter war am Ufank nach nieft deem vun der Protection Civile vu Mamer an de Garagë vum 'Service Technique' vun der Gemeng an der Dippecher Strooss. 

E Projet vun engem neien Asazzenter vun den zwou Unitéiten gouf vum Inneministère accordéiert  a gouf op der Areler Strooss tëscht dem Scoutshome vun de Mamer Wiselen an dem Ufank vun der Uertschaft Mamer (rue des Églantiers) gebaut.

## Material an Ekipement

### Pompjeesgefierer
#### Am Asaz

* TLK 23-12 (Scania - Bronto Skylift)
* TLF 2000 (Mercedes Atego - Vanasche)
* TLF 4000 (Mercedes AK - Schmitz)
* GW (Ford Transit)
* GW-L (Mercedes Sprinter - Schmitz)
* MTW (Mercedes Sprinter)
* ELW (Jeep Cherokee)
* GA (Costo)

#### Historescht Gefier
* TLF 2400 (Mercedes 1113 - Metz)

## Kuckt och
* Pompjeeën
* Mamer
* CGDIS

## Um Spaweck
* Centre d'Intervention et de Secours Mamer
* Fédération Nationale des Corps de Sapeurs-Pompiers du Grand-Duché de Luxembourg
Pompjeesgefier

E **Pompjeesgefier** ass e Gefier (och Unhänger), dat d'Pompjeeën am Kader vun hiren Asätz benotzen.

Fir am Stroosseverkéier verschidde Virdeeler a Virfaarten an Usproch ze huelen, sinn d'Pompjeesgefierer speziell markéiert a mat Sonnersignaler ekipéiert. 
An Europa sinn déi Gefierer meeschtens rout (RAL 3000) oder liichtrout (RAL 3024) lackéiert an hu jee no Land eng Sireen an eng oder méi, blo, a Spuenie giel an an den USA rout, Blëtz- oder Dréiluuchten.

Pompjeesgefierer si gewéinlech am Asazzenter oder Pompjeesbau ënnerbruecht.

## Kuckt och
* Einfachen Tankwon
* Hëllefsleeschtungstankwon
* Teleskopleederwon mat Kuerf
* Dréileeder mat Kuerf 23-12

## Um Spaweck
Fort de la Pompelle

De **Fort de la Pompelle** ongeféier 5&nbsp;km südlech vu Reims läit op der lénkser Säit vun der Nationalstrooss déi vu Reims op Châlons-en-Champagne féiert, um Territoire vun der Gemeng Sillery. E gouf nom Franséisch-Preisesche Krich vun 1870/1871, tëscht 1880 an 1883 gebaut fir de Festungsrank vu Reims ze verstäerken, an huet zum System Séré de Revières gehéiert. En ass 2,31 ha grouss, an am Fort waren déizäit 6 Kanoune vun 155&nbsp;mm, 4 Kanoune vum 138&nbsp;mm a schwéier Maschinnegewierer als Bewaffnung. Eng Garnisoun vun 277 Mann war stänneg do stationéiert.

De Fort gouf 1913 vun de Fransousen opginn an desarméiert. Sou koum et datt déi däitsch Truppen en am Ufank vum Éischte Weltkrich direkt besat hunn. D'Fransousen hunn et eréischt erëm kritt wéi se d'Preisen op der Marne geklappt haten. Vun do un, gouf en Haaptstützpunkt vun der franséischer Arméi.

Déi ganz Géigend ëm Reims gouf schwéier vun den däitschen Arméie bombardéiert, an Stad Reims gouf praktesch ganz zerstéiert. Mä déi franséisch Truppen am fort hunn duergehaalen. Am Ganzen hu sech 180 Regimenter der Rei no d'Hand ginn, fir d'Plaz ze verdeedegen. An där Zäit hat d'Besatzung en Effektif tëscht 1.500 an 2.000 Mann, an déi däitsch Truppe konnten de Fort ni mé anhuelen, am Contraire zu den anere Forten déi ronderëm louchen.

D'Truppen aus dem Fort goufen doderbäi vun der franséischer Marinn ënnerstëtzt déi mat Kanounebooter um Kanal tëscht Sept-Saulx a Courmelois louchen, an déi, déi däitsch Linne bombardéiert hunn.

Haut ass de Fort e Miltärmusée an deem e vill Kollektioune ka gesinn, ënner anerem eng vu 560 däitschen Helmer, aus enger Privatsammlung.

An de Vitrinne si Stécker ausgestallt déi den Zaldoten deemools gehéiert hunn, an op Mannequine kann en d'Uniforme vun der franséischer a vun alliéierten Arméie gesinn.

Eng Vitrinne erënnert un de russeschen Expeditiounscorps, deen den Tzar Nicolas II. dohi geschéckt hat fir de Fransousen ze hëllefen. Als Prise ge Guerre ass de Kavaleriesmantel vum däitsche Keeser Wëllem II. ze gesinn.

D'Liewen an den Tranchéen ass am Sall vun de *[[Crapouillots]]* duergestallt, an den Deel iwwer d'Aviatioun erënnert un de René Dorme, Pilot mat 23 homologéierte Victoiren, an deen iwwer dem Fort afgeschoss gouf.

Et gëtt och iwwer d'Kolonialarméi erzielt déi mat hirem éischte Corps ënner dem Generol Mazillier do vertruede war.




## Um Spaweck
Babik Reinhardt

De **Jean-Jacques Reinhardt**, besser bekannt als **Babik Reinhardt**, gebuer den 8. Juni 1944 zu Paräis a gestuerwen den 13. November 2001, war e franséischen Jazz-Gittarist.

Hie war de Jong vum Django Reinhardt, engem weltbekannte Gittarist, an der Sophie Ziegler. Säi Jong David Reinhardt ass och Jazz-Gittarist.
Reinhard Marx

De **Reinhard Marx**, gebuer den 21. September 1953 zu Geseke an Nordrhein-Westfalen ass zanter 2007 kathouleschen Äerzbëschof vum Äerzbistum München a Freising an zanter dem 20. November 2010 Kardinol. Domat ass de Marx och President vun der Freisinger Bëschofskonferenz.

Virdrun, vun 2001 bis 2007, war hie Bëschof vum Bistum Tréier.

Säin Nofollger, de Stephan Ackermann, de virege Weibëschof, gouf den 8. Abrëll genannt.

## Seng Devise
Als Devise huet de Bëschof Marx *ubi spiritus Domini ibi libertas*, "wou de Geescht vum Här wierkt, do ass Fräiheet", E Sproch aus dem zweete Bréif vum Apostel Paulus un d'Glawensgemeng vun der griichescher Stad Korinth (2. Kor. 3,17).

## Seng Texter (Auswiel)
* *Ist Kirche anders?: Möglichkeiten und Grenzen einer soziologischen Betrachtungsweise*, Paderborn, 1990, Schöningh Verlag. Band 29 vun *Abhandlungen zur Sozialethik*.
* *Wirtschaftsliberalismus und katholische Soziallehre*, gedréckte Faassong vun engem Virdrag, deen de Reinhard Marx de 15. Februar 2006 an der Albert-Ludwigs-Universität zu Freiburg gehalen huet, op Invitatioun vum *Walter-Eucken-Institut*.
## Um Spaweck
Fluchhafepompjeeën

**Fluchhafepompjeeë** si Wierkspompjeeën, déi speziell op verschidde Virfäll an Asätz, déi op engem Fluchhafen oder a senger noer Ëmgéigend optriede kënnen, spezialiséiert sinn. Op all Fluchhafen an der Welt gëtt et Fluchhafepompjeeën, déi zu der Fluchhafeninfrastruktur gehéieren.

## Zu Lëtzebuerg
Fluchhafepompjeeë gëtt et zu Lëtzebuerg um Fluchhafe Lëtzebuerg. De Corps grand-ducal d'incendie et de secours stellt a verwalt den CIS Aéroport fir d'Administration de la navigation aérienne.

Um Findel si ronn 50 Fluchhafepompjeeën. Fir e 24/24 Stonnen-Déngscht z'assuréieren, schaffe s'an 12-Stonne-Schichten, vun 8 Auer moies bis 8 Auer owes. 
Op all Schicht sinn op d'mannst 8 Mann, dorënner och e "Chef de service" an e "Chef de service adjoint".

Fir d'Effikassitéit bei den Asätz z'assuréieren ass de Corps an 2 Unitéiten opgedeelt:
* 1 Läschzuch géint all Zorte vu Bränn a Feier mat bis zu 5 Pompjeesgefierer, déi grouss Quantitéite Läschmëttel transportéiere kënnen.
* 1 Rettungsekipp fir sou séier wéi méiglech liicht oder schwéier verwonnt Passagéier z'evakuéieren oder aus mëssleche Situatiounen ze huelen an ze retten.

### Missioun
D'Haaptmissioun besteet doran, bei Bränn, Fligeraccidenter an anere Virfäll, sou séier wei méiglech Hëllef ze leeschten.

#### Pompjeesgefierer

#### Ekipement
* 3 Container (Verschidde Pompjeesmaterial)

## Kuckt och
*Pompjeeën

## Um Spaweck
Adrianus Simonis

Den **Adrianus Johannes Simonis**, gebuer de 26. November 1931 zu Lisse an der Provënz Südholland, a gestuerwen den 2. September 2020 zu Sassenheim an der Gemeng Teylingen an der Provënz Südholland, war e Kardinol an emeritéierten Äerzbëschof vun Utrecht.
Bayern-Rundfahrt

D**'Bayern-Rundfahrt** ass eng Etappecourse mam Vëlo, déi zanter 1989 als Open-Course am Bundesland Bayern an Däitschland gefuer gëtt.

Zanter 2005 gehéiert d*'Bayern-Rundfahrt* zum UCI Europe Tour an ass zanterhier an der Klass 2.HC (*Hors Catégorie)* agestuuft.

## D'Gewënner

## Um Spaweck

* Offiziell Websäit vun der ''Bayern-Rundfahrt'' 
* Resultater vun der ''Bayern-Rundfahrt'' op der ''Websäit vu Mémoire du Cyclisme''
Karl-Josef Rauber

De **Karl-Josef Rauber**, gebuer den 11. Abrëll 1934 zu Nürnberg a gestuerwen de 26. Mäerz 2023 zu Rottenburg am Neckar war e kathouleschen Äerzbëschof a war vun 2003 bis 2009 Apostouleschen Nuntius fir Lëtzebuerg a fir d'Belsch, säin Nofollger gouf den italieeneschen Äerzbëschof Giacinto Berloco.

## Biller

Fichier:Procession of the Precious Blood of Jesus Christ-Bruges; Mgr Rauber 50.JPG|Mons. Karl-Josef Rauber


## Kuckt och

* Lëscht vun den apostouleschen Nuntiusse fir Lëtzebuerg

## Um Spaweck
Comité de sûreté générale

De **Comité de sûreté générale**, fréiere *Comité de surveillance* vun der Legislative deen de 25. November 1791 gegrënnt gi war, huet den Numm *Comité de sûreté générale* nom 10. August 1792 ugeholl. De Comité huet provisoresch seng Funktiounen ënner der Convention weiderverfollegt, an duerno, no enger Reorganisatioun, definitiv mat engem Dekreet vum 2. Oktober 1792.

D'Memberen hu sech am *Hôtel de Brionne*, deen et haut net méi gëtt, versammelt, an deen duerch e Gank mam *Pavillon de Marsan* verbonne war. De Comité hat 12 Memberen, déi all Mount vun der Convention nationale gewielt goufen, an och e puermol konnte gewielt ginn. De Comité huet d'Police an d'revolutionär Justiz dirigéiert.

De gréissten Deel vun de Membere ware Montagnards, déi d'Moossname vun der Police géint déi Verdächteg duerchgesat hunn. No der Eliminatioun vun de Girondins den 2. Juni 1793 gouf de Comité e richtege "Ministère" vun der *[[Terreur]]*. De Comité huet d'Verdächteg gesicht, a si virun d'Revolutiounsgeriicht gestallt. D'Memberen hunn och Uerdere fir Leit festzehuelen ausgestallt, déi vun der Paräisser Police ënner der *[[Commune vu Paräis (Franséisch Revolutioun)|Commune]]* duerchgesat goufen.

Am Fréijoer vum Joer II koum et zu engem Konflikt mat de Membere vum *[[Comité de salut public]]*.
Am Messidor huet de Vadier den Dossier vun der Catherine Théot virgedroen, mam Mystizismus vum Maximilien de Robespierre. No der *[[Terreur|Grande terreur]]* huet den zweeten Dossier fir de Robespierre lächerlech ze maachen, säin Zil de 9. Thermidor 1794 erreecht.

De *Comité de sûreté générale* gouf am Oktober 1795 ënner dem *[[Directoire]]* opgeléist.

## Memberen

D'Nimm an d'Zuel vun de Membere vum Comité hunn dacks gewiesselt. Bei der Organisatioun den 2. Oktober 1792 goufen 30 Membere gezielt, de Minimum waren der nëmmen 9 am September 1793. Vum Germinal bis den Thermidor Joer II gouf et 12 Memberen, dat waren:

* Jean-Pierre-André Amar.
* Joseph-Nicolas Barbeau du Barran. 
* Moyse Bayle.
* Jacques-Louis David.
* Grégoire Jagot.
* Elie Lacoste.
* Louis-Charles de Lavicomterie.
* Philippe-François-Joseph Le Bas.
* Jean-Antoine Louis.
* Philippe Rühl. 
* Marc Guillaume Alexis Vadier.
* Jean-Henri Voulland.

Aner Memberen:
* Claude Basire.
* Antoine Boucher Saint-Sauveur.
* Armand-Joseph Guffroy.
* Pierre-Antoine Lalloy.
* Guislain-François-Joseph Le Bon.
* Etienne-Jean Panis.
* Pierre-Charles Ruamps.
* Louis Bon de Montaut
* Pierre Colombel
* Fabre d'Églantine
* Antoine François Hardy
* Jacques Charles Bailleul
* Jean-Baptiste Harmand
* Jean Jay
* Augustin Bernard François Legoazre de Kervélégan
Louis de Frommen

De **Louis I.**, genannt **de Frommen** (fr.: *le Pieux* oder *le Débonnaire*), gebuer 778 zu Chasseneuil-du-Poitou, a gestuerwen den 20. Juni 840 op enger Rhäininsel zu Ingelsheim bei Mainz, war Kinnek vun der Aquitaine (781-814) a Keeser vum Westräich (814-840).

De Louis war de Jong vum Karel de Groussen an der Hildegard vu Vintzgau. Wéi hien dee leschten nach liewege Jong vum Karel dem Grousse war, krut hien den 11. September 813 zu Oochen vu sengem Papp den Titel "Keeser vum Westen" iwwerdroen.
816 gouf de Louis vum Poopst Étienne IV. zu Reims gesalleft.

De Louis war zweemol bestuet: Mat der Irmgard vun Hesbaye mat där en 3 Jongen hat: de Lothaire, de Ludwig an de Pippin, duerno, nom Doud vun der Irmgard, mat der Judith vu Bayern, aus der Famill vun de Welfen, mat där en ee Jong, de Charel, hat.

Dat huet zu groussem Gestreits ëm seng (spéider) Ierfschaft gefouert: Virun engem zweete Bestietnes war d'Situatioun sou wäit kloer: De Lothaire sollt d'Westräich kréien, de Ludwig Bayern an de Pippin d'Aquitaine. Dat hat de Louis de Frommen am Juli 817 an engem Dokument dat *Ordinatio Imperii* genannt gouf, festgeluecht. Mä wéi dann 823 – nodeem d'Irmgard gestuerwe war, an de Louis sech mat der Judith bestuet hat – de Charel (spéider "de Plakkapp" genannt) gebuer gouf, war déi Opdeelung a Fro gestallt. 829 huet de Louis säin Testament geännert, fir datt de Charel och en Deel sollt kréien. Dat huet deem senge Stéifbridder guer net an de Krom gepasst: se hu sech 830 géint hire Papp revoltéiert an d'Judith gouf an e Klouschter gespaart. Als Folleg dovu gouf d'Opdeelung nach eng Kéier revidéiert: De Keesertitel hat keen Nofollger, dofir krut jiddweree vun de Jongen en onofhängegt Kinnekräich. Mä dat war es net genuch: Am Juni 833 hunn d'Bridder sech nach eng Kéier rebelléiert, an de Louis, seng Fra Judith an de klenge Charel goufen agespaart. Mä 835 haten d'Bridder Sträit ënnereneen, an de Louis huet säi Keesertitel erëmkritt. Zwee Joer duerno hat hien e grousst Kinnekräich fir säi jéngste Jong Charel geschaaft, ganz zum Mëssfale vun deenen aneren Dräi. Nom Louis sengem Doud, 840, hunn d'Bridder sech nees bekricht, an 843, beim Traité vu Verdun, gouf d'Räich da fir Zerguttst opgedeelt.

## Um Spaweck
TLF

En **TLF** (Ofkierzung fir dat däitscht *Tanklöschfahrzeug*), ass e Pompjeesgefier, dat mat engem grousse Läschwaassertank équipéiert ass, fir an engem Asazfall eng séier Éischtbrandbekämpfung ouni Waasserversuergung duerchféieren ze kënnen.
Zu Lëtzebuerg existéieren, am Géigesaz zu Däitschland wéinst der DIN-Norm, souwuel Tankween mat Truppbesatzung, wéi och mat Staffelbesatzung.

## Asazgebitt
Tankween (TLF) hunn e Läschwaassertank an eng fest agebaut Pompel, fir an Asazsituatioune séier agräifen an en Éischtugrëff duerchféieren ze kënnen.
Si ginn och agesat, fir, am Pendelverkéier mat méi Asazween, ofgeleeën Asazplaze mat Waasser ze versuergen, an och, no entspriechender Behandlung vum Tank, fir den Drénkwaassertransport.

Zu Lëtzebuerg hunn dee gréissten Deel vun de Corpsen am Land, (Fräiwëllege Pompjeeën, mä och Wierkspompjeeën, Fluchhafepompjeeën a Beruffspompjeeën) een oder méi TLF-Ween.

## Pompjeestechneschen Opbau
Doduerch datt sech zu Lëtzebuerg net u bestëmmt Normen am pompjeestechneschen Opbau muss gehale ginn, hunn d'Corpsen hir Asazween mat engem TLF op d'Mooss a jee no Gebrauch complétéiert.

Zu de bekanntsten a gréisste spezialiséierte Firmen am pompjeestechneschen Opbau gehéieren:

* Schmitz (D)
* Rosenbauer (A)
* Metz (D)
* Vanassche (B)
* Albert Ziegler GmbH & Co. KG vu Giengen an der Brenz a Baden-Württemberg

## Kuckt och
* Pompjeesgefier
* Pompjeeën

## Um Spaweck

* Websäit vun "Ziegler"